section_heading: Proizvodnja
paragraph_text: Radi se isključivo ručno. Unutarnja se kora biljke sabire u jesen i proljeće. Svežnjevi se štapova pare u kotlovima te suše na suncu, uz prethodno uklanjanje kore. Ova se potom moči i ručno čisti od vanjskog crnog sloja, te se ponovo pere i suši na suncu. Nakon ovoga ista se kuha u lužini te izlaže vodenoj pari više sati. Opet ih se ispire te izbjeljuje. Po izbjeljivanju se uklone nečistoće. Dobiveni se materijal zatim uobliči u male lopte koje se tuku kako bi se zdrobila vlakna. Zatim slijedi miješanje sa sluzi korijena biljke tororo (Dioscorea oposita), i to u omjeru 30% vlakana i 70 % vode. Papir se potom najčešće radi pomoću finih uokvirenih sita. Dobiveni se papir potom na drvenim policama suši, te se ostavi preko noći, a zaostala se voda drugi dan istisne. Papir se zatim suši na suncu i nakon sušenja reže.